**Telki Község**

**Jegyzője**

**Előterjesztés**

**Bölcsődei ellátásra vonatkozó feladatellátási szerződés elfogadása**

**Az előterjesztés mellékletei**: ---

**Az előterjesztést tárgyalta**: Pénzügyi Bizottság

**Az előterjesztés elfogadása**: egyszerű többségű határozat

A képviselő-testület május 28-i ülésén döntött arról, hogy a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 94.§. (3) és (3a) bekezdése alapján az önkormányzatok számára 2019.janauár 1-től előírt bölcsődei ellátás biztosítási kötelezettséget a Csibe Bölcsőde Nonprofit Kft-vel kötendő feladat ellátási szerződés útján kívánja biztosítani. A képviselő-testület döntés alapján a jogszabályban előírt határidő előtt már 2018. szeptember 1-től kötne szerződést a magán intézményt fenntartó szolgáltatóval.

Az intézmény fenntartójával történt egyeztetések alapján az előzetes igényfelmérések figyelembe bevételével a bölcsődei szolgálatást – egy augusztus 21-szeptember 10-ig tartó beiratkozás alapján legkorábban 2018.október 1-től tudja biztosítani az intézmény.

A személyes gondoskodást nyújtó gyermekjóléti alapellátások (bölcsőde) intézményi térítési díj megállapítási szabályait a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Kormányrendelet szabályozza.

A személyes gondoskodás körébe tartozó szociális ellátások (idősek otthona) intézményi térítési díjának megállapítási szabályait, valamint ezekért az ellátásokért fizetendő térítési díj számítási szabályait pedig a szociális igazgatásról és szociális ellátásokról szóló 1993. évi III. törvény ( a továbbiakban: Szt.) és a személyes gondoskodást nyújtó szociális ellátások térítési díjáról szóló 29/1993. (II. 17.) Kormányrendelet szabályozza.

A Gyvt. 147.§ (2) bekezdése szerint bölcsőde esetében az intézményi térítési díjat külön meg kell határozni a gyermek gondozására – amely magában foglalja a gondozást, nevelést, nappali felügyeletet és a gyermekkel történő foglalkozást - valamint gyermekétkeztetésre vonatkozóan.

A fenti jogszabályok szerint a bölcsődei gondozás intézményi térítési díját a szolgáltatási önköltség és a központi költségvetésről szóló törvényben biztosított támogatás különbözeteként kell meghatározni.

Az így meghatározott intézményi térítési díjat pedig dokumentálni kell. A szolgáltatási önköltség a szolgáltatással kapcsolatosan tárgyévre tervezett, felmerülő kiadásokat jelenti. A szolgáltatási önköltséget a tárgyévre tervezett adatok alapján a tárgyév április 1. napjáig kell megállapítani.

A bölcsődei ellátás normatív állami hozzájárulása Magyarország 2017. évi központi költségvetéséről szóló 2016. évi XC. törvény szerint 494.100 Ft/fő.

Bölcsődei ellátás esetén a 328/2011. (XII.29.) Kormányrendelet 9.§-a szerint a gondozásra számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének a különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni.

A fenntartó dönthet úgy, hogy a szolgáltatási önköltség és a központi költségvetésről szóló törvényben biztosított támogatás különbözeteként kiszámított intézményi térítési díjat a kiszámítottnál alacsonyabb összegben, vagy - amennyiben a bölcsődében a gondozásért külön nem kíván személyi térítési díjat megállapítani - nulla összegben határozza meg.

A kötelezett által fizetendő személyi térítési díjat az intézményvezető állapítja meg. A bölcsődei gondozás személyi térítési díját akkor is teljes hónapra kell megállapítani, ha a gyermek az ellátást a hónap nem minden napján veszi igénybe. A fenntartó viszont döntést hozhat a személyi térítési díj ettől eltérő megállapításáról is.

Ha a fenntartó a bölcsődei ellátás keretében biztosított gyermekétkeztetés mellett a bölcsődei ellátás keretében nyújtott gondozásra is megállapít személyi térítési díjat a személyes térítési díj összege a Gyvt. 150. § (3) bekezdés b) pontja alapján nem haladhatja meg a gyermek családjában az egy főre jutó rendszeres havi jövedelem

- 25 %-át, ha a gyermek nem részesül ingyenes intézményi gyermekétkeztetésben,

- 20%-át, ha a gyermek ingyenes intézményi gyermekétkeztetésben részesül.

Bölcsőde esetében a gyermek gondozását a Gyvt. 150. § (6) bekezdése alapján térítésmentesen kell biztosítani

a) a rendszeres gyermekvédelmi kedvezményben részesülő gyermek,

b) a tartósan beteg vagy fogyatékos gyermek,

c) a három- vagy többgyermekes család gyermekének,

d) az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, nevelésbe vett gyermek

e) védelembe vett gyermek számára.

Ezekben az esetekben személyi térítési díj csak az étkezésért kérhető, figyelemmel a Gyvt. 21/B.§ (1) bekezdés a) pontjára, mely szerint az intézményi gyermekétkeztetést ingyenesen kell biztosítani

a) a bölcsődei ellátásban részesülő gyermek számára, ha

aa) rendszeres gyermekvédelmi kedvezményben részesül,

ab) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

ac) olyan családban él, amelyben három vagy több gyermeket nevelnek,

ad) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át ( ez 2017. évben nettó 110.225,- Ft/fő) vagy

ae) nevelésbe vették.

A fentiekre tekintettel és a Gyvt. 147.§ (4) bekezdése alapján javaslom, hogy a bölcsődei gondozás intézményi térítési díja a számított intézményi térítési díj……………………….. Ft/fő/nap összeg maradjon.

Telki, 2018. június 19.

 Deltai Károly

 polgármester

**Határozati javaslat**

**Telki Község**

**Képviselő-testülete**

**/2018.(V. ) Öh. számú**

**Határozata**

**A bölcsődei ellátás 2019.január 1-től történő biztosításának formájáról**

1.Telki Község Önkormányzat Képviselő-testülete úgy dönt, hogy a gyermekek védelméről és a gyámügyi igazgatásról szóló 1997. évi XXXI. törvény 94. § (3a) bekezdésében meghatározott gyermekek bölcsődei ellátását – figyelemmel 175. § (5) bekezdésében meghatározott 2018. december 31-i határidőre – 2019. január 1. napjától más szervvel, személlyel kötött ellátási szerződés útján kívánja biztosítani.

2. A Képviselő-testület jelen döntésével felhatalmazza a polgármestert a kötelező bölcsődei szolgáltatás biztosítása érdekében a szolgáltatói nyilvántartásba bejegyzett szervvel, személlyel 2019. január 1. napjától kötendő feladat-ellátási szerződés aláírására.

Határidő: 2018. augusztus 30.

Felelős: Polgármester

Telki község Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, valamint a gyermekvédelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29.§ (2) bekezdés és a 147. § alapján a személyes gondoskodást nyújtó gyermekvédelmi alapellátásról az alábbiakat rendeli el:

**1. §**

A rendelet hatálya kiterjed a Telki község közigazgatási területén lakó- vagy tartózkodási hellyel rendelkező a Gyvt. 4. §-ában meghatározott személyekre.

**2. §**

Telki község Önkormányzata (a továbbiakban: Önkormányzat) az alábbi gyermekjóléti alapellátásokat biztosítja:

a.) gyermekjóléti szolgáltatás

b.) gyermekek napközbeni ellátása bölcsőde működtetésével.

**3. §**

(1) Az Önkormányzat a gyermekjóléti szolgáltatást gyermekjóléti szolgálatra vonatkozó feladatellátási szerződés keretében látja el.

(2) A gyermekjóléti szolgáltatás minden formája térítésmentesen vehető igénybe.

(3) A gyermekjóléti szolgáltatások igénybevétele történhet önkéntesen, az ellátását igénylő vagy törvényes képviselője és a Gyvt. 17. §-ában foglalt szervek és személyek kezdeményezésére.

**4. §**

(1) Az Önkormányzat a gyermekek napközbeni ellátására bölcsődét működtet.

(2) A bölcsőde alapellátásként ellátja a Gyvt-ben valamint a 15/1998. (IV. 30.) NM rendeletben meghatározott feladatokat.

(3) A bölcsőde az alapellátáson túlmenően nyitvatartási időn túli gyermekfelügyeletet, időszakos gyermekfelügyeletet és játszócsoportot működtet.

(4) A bölcsőde ellátja a fogyatékos gyermekek gondozását és nevelését a Gyvt. 42. § (2) bekezdése szerint.

**5. §**

(1) A bölcsődei alapellátás keretében a gondozásért és az étkezésért térítési díjat kell fizetni.

(2) A gondozás intézményi térítési díja: 5.491 Ft/fő/nap. A bölcsődei gondozásért fizetendő személyi térítési díj összegét az 1. számú melléklet tartalmazza.

(3) A gondozásért fizetendő személyi térítési díjat teljes hónapra kell fizetni, a bölcsőde nyári zárása időtartamára gondozási díj az adott hónap időarányos összege kerül megállapításra.

(4) A gondozásért fizetendő személyi térítési díj alól mentességet élveznek a Gyvt. 150. § (6) bekezdésében meghatározott személyek.

(5) Az étkezésért fizetendő személyi térítési díj összegét külön rendelet szabályozza.

(6) A 4. § (3) bekezdésében meghatározott szolgáltatás díja alkalmanként a (2) bekezdésben meghatározott intézményi térítési díj.

**6. §**

(1) A bölcsőde működésének részletes szabályait a szervezeti és működési szabályzat tartalmazza.

(2) A bölcsőde szervezeti és működési szabályzatának jóváhagyása és módosítása az Egészségügyi és Szociális Bizottság hatásköre.

**7. §**

(1) A bölcsődei ellátás igénybe vétele önkéntes, az ellátást igénylő törvényes képviselője (a továbbiakban: kérelmező) kérelmére történik.

(2) A bölcsődei ellátás igénybevételére irányuló kérelmet az intézmény vezetőjéhez kell benyújtani.

(3) A kérelem elbírálásáról az intézményvezetőből, védőnőből és a Szociális Bizottság egy tagjából álló bizottság – a Gyvt.-ben foglalt szempontok figyelembe vételével – dönt.

(4) A (3) bekezdés szerinti bizottság döntéséről kérelmezőt írásban az intézményvezető tájékoztatja.

(5) A bölcsődei ellátásra vonatkozó kérelem benyújtásával kapcsolatos részletes szabályokat a bölcsőde szervezeti és működési szabályzata határozza meg.

**8. §**

(1) Telki község Önkormányzat Képviselő-testületének fenntartásában működő intézményekben fizetendő étkezési térítési díjakról szóló 8/2014.(VIII.28.) önkormányzati rendelet melléklete jelen rendelet 2. melléklete szerint módosul.

(2) Jelen rendelet a kihirdetést követő napon lép hatályba.